MODIFICACIÓN DAS CONDICIÓNS QUE REGULAN O ACCESO, CIRCULACIÓN E ESTACIONAMENTO DE VEHÍCULOS EN DISTINTAS RÚAS DA ZONA URBANA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 02/12/2020)

Para o coñecemento xeral, publícase o decreto nº 2020-0732, ditado polo Concelleiro de Tráfico e Mobilidade o día 23.11.2020, polo que se modifica á documentación que deben presentar as persoas usuarias de garaxes para a obtención de autorización de acceso, circulación e estacionamento de vehículos nas rúas que nel se nomean. No BOP de Pontevedra n.º 186 de 25 de setembro de 2020 publicouse a resolución n.º 2020-443 do Concelleiro de Tráfico e Mobilidade pola que se aprobou a regulación do sistema de control de accesos de vehículos ás rúas Rogelio Groba Groba, rúa de Oriente, Praza Maior, A Calexa, rúa da Esperanza, A Arxentina, rúa do Baratillo (tramo delimitado especificamente), praza da Perillana e praza D. Enrique Rodríguez Troncoso nas condicións recollidas no anexo. Considerando que existe unha casuística relevante en canto a usuarios de garaxes que non dispoñen nin de contrato de alugueiro nin de documentación que acredite o motivo polo que teñen dereito a ese uso. No exercicio das atribucións que ostento en materia de mobilidade, seguridade e transportes, por delegación da Alcaldía do 22 de xullo de 2019 e 17 de marzo de 2020, RESOLVO: Primeiro. Aprobar e aplicar o seguinte engadido nas condicións que regulan o sistema de control de accesos de vehículos ás rúas Rogelio Groba Groba, rúa de Oriente, Praza Maior, A Calexa, rúa da Esperanza, A Arxentina, rúa do Baratillo (tramo delimitado especificamente), praza da Perillana e praza D. Enrique Rodríguez Troncoso: O punto IV.4 do Anexo, que se refire á documentación que deben presentar as persoas usuarias de garaxes, queda regulado do seguinte xeito: Documentación que se deberá presentar: a) Solicitude en modelo normalizado b) Copia do DNI. As persoas estranxeiras achegarán a tarxeta de residencia, o pasaporte ou o documento análogo que acredite a personalidade e mais a súa residencia legal. c) Documento que acredite ser a persoa propietaria ou arrendataria dunha praza de garaxe situada na zona de acceso restrinxido. No suposto de que non sexa propietaria nin arrendataria, deberá aportar unha declaración responsable da persoa propietaria ou arrendataria do garaxe pola que declara que ten cedido o uso da praza de garaxe nº____ do edificio nº_____ da rúa/avda. __________________ a D./Dna _____________________ con DNI________ (-no caso de ser varias as persoas que usan o garaxe, deberá indicarse-). d) No suposto de que posúa o vehículo en réxime de arrendamento financeiro, deberá achegar a documentación esixida no apartado 2. e) No suposto de que o vehículo sexa cedido pola empresa na que traballa, deberá achegar a documentación esixida no apartado 3. Segundo. Ordenar a publicación desta resolución no Boletín Oficial da Provincia de Pontevedra, conforme ao disposto no artigo 45.1 a) da Lei 39/2015, do 1 de outubro, do procedemento administrativo común das administracións públicas. Esta resolución producirá efectos desde o día seguinte ao da súa publicación no Boletín Oficial da Provincia de Pontevedra. Terceiro. Esta resolución pon fin á vía administrativa, ao abeiro do disposto no artigo 52.2 b) da Lei 7/1985, do 2 de abril, reguladora das bases do réxime local. Contra a presente resolución pode interpoñerse alternativamente recurso de reposición potestativo ante o alcalde deste concello, no prazo dun mes, contado desde o día seguinte ao da publicación do anuncio desta resolución no Boletín Oficial da Provincia de Pontevedra, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas; ou ben interpoñer directamente recurso contencioso-administrativo, ante o Xulgado do Contencioso-Administrativo de Pontevedra, no prazo de dous meses, contado desde o día seguinte ao da publicación do anuncio desta resolución no Boletín Oficial da Provincia de Pontevedra, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se optase por interpoñer o recurso de reposición potestativo, non se poderá interpoñer recurso contencioso-administrativo ata que aquel sexa resolto expresamente ou se producise a súa desestimación por silencio. Todo iso sen prexuízo de que poida interpoñerse calquera outro recurso que se estime máis conveniente e conforme a dereito. O concelleiro delegado de Tráfico e Mobilidade Roberto Mera Covas Documento asinado electronicamente